wickkiey/tamil-wikipedia-chunked huggingface dataset:
# இந்திய விலங்குகள் கணக்கெடுப்பு நிறுவனம்

## தலைமையகத்தில் பிரிவுகள் மற்றும் பகுதிகள்

### பிராந்திய மையங்கள்

- வட கிழக்கு மண்டல மையம், சில்லாங், மேகாலயா (1959).
- மேற்கு மண்டல மையம், புனே, மகாராஷ்டிரா (1959).
- மத்திய மண்டல மையம், ஜபல்பூர், மத்தியப் பிரதேசம் (1960).
- பாலைவன மண்டல மையம், ஜோத்பூர், ராஜஸ்தான் (1960).
- வடக்கு மண்டல மையம், டேராடூன், உத்தரகண்ட் (1960).
- தெற்கு மண்டல மையம், சென்னை, தமிழ்நாடு (1961).
- கங்கை சமவெளி மண்டல மையம், பாட்னா, பீகார் (1965).
- அதி உயர மண்டல மையம், சோலன், இமாச்சலப் பிரதேசம் (1968).
- கடல் உயிரியல் மண்டல மையம்), சென்னை, தமிழ்நாடு (1973).
- அந்தமான் மற்றும் நிக்கோபார் மண்டல மையம், போர்ட் பிளேர் (1977).
- நன்னீர் உயிரியல் மண்டல மையம், ஹைதராபாத், தெலுங்கானா (1979).
- சுந்தர்பன்ஸ் மண்டல மையம், கேனிங், மேற்கு வங்கம் (1979).
- கழிமுக உயிரியல் மண்டல மையம், கஞ்சம், ஒரிசா (1980).
- மேற்கு தொடர்ச்சி மலை மண்டல மையம், கோழிக்கோடு, கேரளா (1980).
- அருணாச்சல பிரதேச மண்டல மையம், இட்டாநகர், அருணாச்சல பிரதேசம் (1983).
- கடல்வாழ் நீர்காடியகம் மற்றும் மண்டல மையம், திகா, மேற்கு வங்கம் (1989).
# இந்திய விலங்குகள் கணக்கெடுப்பு நிறுவனம்

## தேசிய விலங்கியல் தொகுப்புகள்

நூற்றாண்டுகளுக்கு முந்திய விலங்கு காட்சி சேகரிப்புகளை ஆசிய வங்காள சங்கம் மற்றும் கல்கத்தாவில் உள்ள இந்திய அருங்காட்சியகத்தின் (1814-1875) விலங்கியல் பிரிவிலிருந்து இந்நிறுவனம் பெற்றுக்கொண்டது.
# இந்திய விலங்குகள் கணக்கெடுப்பு நிறுவனம்

## வெளியீடுகள்

- இந்திய விலங்கியல் ஆய்வின் பதிவுகள்
- இந்திய விலங்கியல் ஆய்வின் நினைவுகள்
- அவ்வப்போது ஆவணங்கள்
- பிரித்தானியாவின் இந்தியாவின் விலங்குகள்
- இந்தியாவின் விலங்குகள்
- 1961-62 முதல் ஆண்டு அறிக்கை
- மாநில விலங்குகள் தொடர் (20 மாநிலங்கள்)
- பாதுகாப்பு பகுதி தொடர் வெளியீடுகள்
- சுற்றுச்சூழல் தொடர் வெளியீடுகள்
- ஈரநில தொடர் வெளியீடுகள்
- கழிமுகத் தொடர் வெளியீடுகள்
- கடல் தொடர் வெளியீடுகள்
- இமயமலை தொடர் வெளியீடுகள்
- விலங்கு கண்டுபிடிப்புகள் (புதிய இனங்கள் மற்றும் புதிய பதிவுகள்)
- கையேடுகள் / சித்திர வழிகாட்டிகள்
- சிறப்பு வெளியீட்டுத் தொடர் வெளியீடுகள்
- அச்சுறுத்தப்பட்ட விலங்குகளின் நிலை ஆய்வு
- இந்திய விலங்கியல் நூலியல் (நிறுத்தப்பட்டது)
- சூலோஜியானா (நிறுத்தப்பட்டது) தொகுதி. 1 முதல் 5 வரை
- தொழில்நுட்ப மோனோகிராஃப் (நிறுத்தப்பட்டது) தொகுதி. 1 முதல் 17 வரை
- இகநி தொகுதியின் செய்திமலர். (நிறுத்தப்பட்டது) தொகுதி 1 முதல் 8 வரை
# இந்திய விலங்குகள் கணக்கெடுப்பு நிறுவனம்

## நூலகம்

கொல்கத்தா மற்றும் பிராந்திய மையங்களில் உள்ள நூலகத்தில் மொத்தம் சுமார் 1,35,000 தொகுதிகள் உள்ளன. இவற்றில் புத்தகங்கள், பத்திரிகைகள், தனிவுரைநூல்கள், பயணங்களின் அறிக்கைகள் மற்றும் விலங்குகள் கணக்கெடுப்பு அறிக்கை, குறிப்பிட்ட கால இடைவெளிகள் வெளியான விலங்கியல் பற்றிய பிற தொன்மையான ஆய்வுத் தொகுப்புகள் உள்ளன. கொல்கத்தா நூலகத்தில் சுமார் 400 தலைப்புகளில் அரிய புத்தகங்களைக் கொண்டுள்ளன. குறிப்பிடத்தக்க ஆவணங்களில் சில கார்ல் லின்னேயஸ் மற்றும் ஃபேபீரியசின் வெளியீடுகள், புகழ்பெற்ற விஞ்ஞானிகள், உயிர் புவியியலாளர்கள் மற்றும் இயற்கை ஆர்வலர்களின் ஓவியங்கள் மற்றும் வரைபடங்கள் ஆகியவை அடங்கும்.
# மத்திய உணவு தொழில்நுட்ப ஆராய்ச்சி நிறுவனம்

**சி.எஸ்.ஐ.ஆர்-மத்திய உணவு தொழில்நுட்ப ஆராய்ச்சி நிறுவனம் (சி.எஸ்.ஐ.ஆர்-சி.எஃப்.டி.ஆர்.ஐ)**(*CSIR-Central Food Technological Research Institute*), அறிவியல் மற்றும் தொழில்துறை ஆராய்ச்சி மன்றத்தின் (சி.எஸ்.ஐ.ஆர்) ஆதரவின் கீழ் செயல்படும் ஆய்வு நிறுவனமாகும். இது 1950-ஆம் ஆண்டு அக்டோபர் 21-ஆம் நாளன்று இந்தியாவின் கர்நாடகா மாநிலத்தில் மைசூரில் நிறுவப்பட்டது. சி.எஃப்.டி.ஆர்.ஐ தன் வள மையங்களை ஐதராபாத், இலக்னோ மற்றும் மும்பையில் நிறுவியுள்ளது. இந்நிறுவனம் உணவுத்தொழில் துறையில் ஈடுபடும் தொழில்முனைவோருக்குத் தொழில்நுட்ப உதவிகளை வழங்குகிறது.  
சி.எஸ்.ஐ.ஆர்-சி.எஃப்.டி.ஆர்.ஐ என்பது ஒரு பெரிய மற்றும் பன்முகப்படுத்தப்பட்ட ஆய்வகமாகும். இந்நிறுவனத்தின் தற்போதைய இயக்குநர் முனைவர் ஸ்ரீதேவி அன்னபூர்ண சிங். இந்நிறுவனத்தில் சுமார் 200 அறிவியல் அறிஞர்கள், தொழில்நுட்ப வல்லுநர்கள் மற்றும் பொறியியலாளர்களுடன் 200க்கும் மேற்பட்ட தொழில்நுட்ப வல்லுநர்கள், திறமையான தொழிலாளர்கள் மற்றும் ஆதரவு ஊழியர்கள் பணியாற்றுகின்றனர். உணவு பொறியியல், உணவு உயிரிதொழினுட்பம், நுண்ணுயிரியல், தானிய அறிவியல், உணர்வு அறிவியல், உயிர்வேதியியல், மூலக்கூறு ஊட்டச்சத்து மற்றும் உணவு பாதுகாப்பு ஆகியவற்றை முத்ன்மையாகக் கொண்ட ஆய்வகங்கள் உட்பட பதினாறு ஆராய்ச்சி மற்றும் மேம்பாட்டுத் துறைகள் உள்ளன.  
இந்த நிறுவனம் 300க்கும் மேற்பட்ட தயாரிப்புகள், செயல்முறைகள் மற்றும் உபகரண வகைகளை உருவாக்கியுள்ளது. இதன் மூலம் இந்நிறுவனம் பல காப்புரிமைகளைக் கொண்டுள்ளது. இக்கண்டுபிடிப்பு குறித்த செய்திகள் ஆய்வுக் கட்டுரைகள் புகழ்பெற்ற பத்திரிகைகளில் வெளிவந்துள்ளன. உலகின் உணவு தானியங்கள், பழம் மற்றும் காய்கறி உற்பத்தியில் இந்தியா இரண்டாவது உற்பத்தியாளர் எனும் பெருமையுடையது. எனவே இந்நிறுவனம் தானியங்கள், பருப்பு வகைகள், எண்ணெய் வித்துக்கள், மற்றும் மசாலா, பழங்கள், காய்கறிகள், இறைச்சி, மீன் மற்றும் கோழி உற்பத்தி மற்றும் கையாளுதல் குறித்து ஆய்வு மேற்கொண்டுவருகிறது.  
இந்நிறுவனம் செயல்திறனை அதிகரிக்கவும் மற்றும் அறுவடைக்கு பிந்தைய இழப்புகளைக் குறைக்கவும், கூடுதல் வசதி, ஏற்றுமதி அதிகரிப்பு, உணவுப் பொருட்களுக்கான புதிய ஆதாரங்களைக் கண்டுபிடித்தல், மனித வளங்களை ஒருங்கிணைத்தல், உணவு தொழிலில் செலவுகள் குறைத்தல் மற்றும் புதுமையினைப் புகுத்த முனைப்புடன் செயல்படுகிறது.  
சி.எஸ்.ஐ.ஆர்-சி.எஃப்.டி.ஆர்.ஐ 300க்கும் மேற்பட்ட தயாரிப்புகளை உருவாக்கியுள்ளது. உபகரண வடிவமைப்புகள் உள்ளிட்ட செயல்முறைகள் மற்றும் தொழில்நுட்பங்கள் 4000க்கும் மேற்பட்ட உரிம தாரர்களுக்கு வணிக பயன்பாட்டிற்காக வெளியிடப்பட்டுள்ளன.
# நண்டலாறு

**நண்டலாறு (Nandalar)** என்னும் ஆறானது இந்தியாவின் தமிழ்நாட்டில் திருவாரூர் மாவட்டம் மற்றும் மயிலாடுதுறை மாவட்டம் இடையே ஓடும் ஆறாகும். இது திருவாரூர் மற்றும் மயிலாடுதுறை மாவட்டங்களுக்கு எல்லைக் கோடாகச் செயல்படுகிறது.
# நண்டலாறு

## பொருள்

நண்டலாறு => நண்ட (நண்டு) + கல் (பாறை) + பாறையில் நண்டுகளின் புதைபடிமம். இந்த ஆற்றில் உள்ள பாறைகளின் நண்டுகளின் புதைபடிமம் கண்டுபிடிக்கப்பட்டதால் இந்த ஆற்றிற்கு நண்டலாறு என்று பெயர் வந்தது.
# நண்டலாறு

## தோற்றம்

**நண்டலாறு** காவிரி நதியின் கிளை ஆறாகும். இது கும்பகோணத்திற்கு அருகில் காவேரியிலிருந்து பிரிந்து கும்பகோணம், கோமல், அவாசிக்கரை, நல்லாத்தூர் வழியாக வங்காள விரிகுடாவில் சந்திரபாடிக்கும் தரங்கம்படிக்கும் இடையில் கடலில் கலக்கிறது.
# கனவு கற்பலகை

சிற்பமும், வலது பக்கத்தில் நான்காம் தூத்மோஸ் ஸ்பிங்ஸ்களுக்கு காணிக்கை செலுத்துவது போன்ற சிற்பம்]]  
**கனவு கற்பலகை** அல்லது **ஸ்பிங்ஸ் கற்பலகை** (**Dream Stele** Or **Sphinx Stele**) பண்டைய எகிப்தின், புது இராச்சியத்தை கிமு 1401-இல் ஆண்ட பதினெட்டாம் வமசத்தின் எட்டாம் பார்னோனான நான்காம் தூத்மோஸ், கீசாவின் பெரிய ஸ்பிங்சின் இரு கால்களுக்கிடையே நிறுவிய கல்வெட்டு பொறித்த கற்பலகையை குறிக்கிறது.  
நான்காம் தூத்மோஸ் தனது புனிதமான மன்னர் உரிமையை மக்கள் அறியும் பொருட்டு இக்கல்வெட்டு கருங்கல் பலகையை நிறுவினார்.
# கனவு கற்பலகை

## அமைவிடம்

கீசா நகரத்தின் கீசாவின் பெரிய ஸ்பிங்சின் இரு கால்களுக்கிடையே நிறுவப்பட்ட செவ்வக வடிவிலான இக்கனவு கருங்கல் பலகை 3.6 மீட்டர் உயரமும், 15 டன் எடையும் கொண்டது. இக்கனவு கற்பலகையை 1818-ஆம் ஆண்டில் கண்டுபிடிக்கப்பட்டது. மேலும் இக்கற்பலகையை பழைய எகிப்து இராச்சியத்தை ஆண்ட நான்காம் வம்சத்தின் நான்காம் மன்னர் காப்ராவின் கல்லறையின் பாதுகாப்பிற்காக மூட பயன்படுத்தப்பட்டது.  
இக்கற்பலகையின் இடது பக்கத்தில் நான்காம் தூத்மோஸ் சிற்பமும், வலது பக்கத்தில் நான்காம் தூத்மோஸ் ஸ்பிங்ஸ்களுக்கு காணிக்கை செலுத்துவது போன்ற சிற்பமும் உள்ளது.
# அண்டாவ காணோம்

***அண்டாவ காணோம்*** (Andava Kaanom) என்பது சி.வேல்மதி என்ற அறிமுக இயக்குநரால் இயக்கப்பட்ட ஒரு திரைக்கு வராத தமிழ் நகைச்சுவைத் திரைப்படம் ஆகும். இத்திரைப்படத்தில் சிரேயா ரெட்டி முக்கியக் கதாபாத்திரத்தில் நடிக்கிறார்.
# அண்டாவ காணோம்

## சுருக்கம்

இந்த படம் சாந்தி என்ற பெண்ணைச் சுற்றியும், ஆண்டா என்ற தனது அன்பான பாத்திரத்தை இழக்கும்போது ஏற்படும் பிரச்சினைகளையும் சுற்றி வருகிறது.
# அண்டாவ காணோம்

## நடிகர்கள்

- சாந்தியாக சிரேயா ரெட்டி
- வினோத் முன்னா
- அருண் சகோதரர்
- நவீனா
- இளையராஜா
- முனிஷ்காந்த்
- அண்டாவாக விஜய் சேதுபதி (குரல் பாத்திரம்) அண்டாவ காணோம் திரைப்படத்தில் சிரேயா ரெட்டி முக்கியக் கதாபாத்திரத்தில் நடிக்கிறார்; அவர் கடைசியாக பிரியதர்ஷனின் சம் டைம்ஸ் (2018) என்ற தமிழ் திரைப்படத்தில் நடித்தார். ஆரம்பத்தில் இத்திரைப்படத்தில் நடிக்க அவர் தயங்கினார். ஆனால், அவரது கணவர் விக்ரம் கிருஷ்ணா மற்றும் மைத்துனர் விஷால் ஆகியோர் படத்தின் திரைக்கதையைக் கேட்டபின் தான் நடிக்க வேண்டும் என்று வற்புறுத்தியதைத் தொடர்ந்து நடிக்க முடிவு செய்தனர். இந்த படத்திற்காக தேனியில் ஒரு களம் அமைக்கப்பட்டுள்ளது மற்றும் தேனி மற்றும் மதுரைப் பகுதியைச் சேர்ந்த பல கிராமவாசிகள் இப்படத்தில் நடிக்கின்றனர்.
# அண்டாவ காணோம்

## ஒலிப்பதிவு

இதற்கு முன்பு *காஞ்சனா 2* (2015) படத்திற்கு இசையமைத்த அஸ்வமித்ரா இசையமைத்துள்ளார். மூத்த இசை அமைப்பாளர் கங்கை அமரன் படத்தலைப்பு பாடலைப் பாடுகிறார்.  
- "ஓ அன்னன் மாரே" - கங்கை அமரன்
- "குலவி கண்ண" - ஜெயமூர்த்தி, ஸ்ருதி. எஸ்
- "கல்யாணம் கல்யாணம்" - வெல்முருகன், ஸ்ருதி. எஸ்
- "நெருஞ்சி காட்டில்" - வீரமணிதாசன்
# அண்டாவ காணோம்

## வெளியீடு

இந்த படம் முதலில் 29 ஜூன் 2018 க்கு ஒத்திவைக்கப்படுவதற்கு முன்பு 13 ஏப்ரல் 2018 அன்று வெளியிட திட்டமிடப்பட்டது. படத்தின் வெளியீடு 2018 ஆம் ஆண்டு ஆயுத பூஜையோடு இணைந்து 18 அக்டோபர் 2018 க்கு ஒத்தி வைக்கப்பப்பட்டது. படத்தின் நிதி சிக்கலில் சிக்கியதைத் தொடர்ந்து முன்பு, ஆகஸ்ட் 28, 2020 அன்று தயாரிப்பு நிறுவனமான OTT தளமான JSK பிரைம் மீடியாவில் வெளியிடப்பட்டது.
# சோ. பாலகிருஷ்ணன்

**சோனைமுத்து பாலகிருஷ்ணன்** என்பவர் **சோ.பா.** (1 சூன் 1936 – 4 சூன் 2006) என அழைக்கப்படும் ஓர் இந்திய அரசியல்வாதியும் தமிழக முன்னாள் சட்டமன்ற உறுப்பினரும் ஆவார்.
# சோ. பாலகிருஷ்ணன்

## கல்வி

பாலகிருஷ்ணன் இராமநாதபுரம் மாவட்டம் பி. காமாட்சிபுரத்தில் பிறந்தார். இராமநாதபுரம் சுவார்ட்சு உயர்நிலைப் பள்ளியில் பள்ளிப் படிப்பை முடித்த பின்னர் காரைக்குடி அழகப்பா கலைக் கல்லூரியில் இளங்கலைப் பட்டம் பெற்றார்.
# சோ. பாலகிருஷ்ணன்

## அரசியல்

பாலகிருஷ்ணன் இந்திய தேசிய காங்கிரசு கட்சியின் மூத்த உறுப்பினர் ஆவார். இவர் தமிழக காங்கிரஸ் பிரிவின் தலைவராகவும், 18 ஆண்டுகளாக தமிழக சட்டமன்ற உறுப்பினராகவும் இருந்துள்ளார். இவர் 11வது தமிழக சட்டப்பேரவையில் (1996-2001) எதிர்க்கட்சித் தலைவராக இருந்தார்.  
பாலகிருஷ்ணன் 1977 மற்றும் 1991 தேர்தல்களில் முதுகுளத்தூர் தொகுதியில் இருந்து இந்தியத் தேசிய காங்கிரஸ் (ஐஎன்சி) வேட்பாளராக தமிழக சட்டப்பேரவைக்கும், 1996இல் இதே தொகுதியிலிருந்து தமிழ் மாநில காங்கிரஸ் (மூப்பனார்) கட்சி வேட்பாளராகவும், 2001 தேர்தலில் கடலாடியிலிருந்தும் தேர்ந்தெடுக்கப்பட்டார்.  
பாலகிருஷ்ணன் ராமநாதபுரம் மாவட்டத்தில் 1971 பொதுத் தேர்தலில், ராமநாதபுரம் மக்களவைத் தொகுதியில் 139,276 வாக்குகள் (மொத்தத்தில் 38.87%) இரண்டாம் இடத்தைப் பிடித்தார். 1980 மாநிலத் தேர்தல்களில், அவர் முதுகுளத்தூரிலிருந்து போட்டியிட்டு 37,175 வாக்குகளை (44.77%) பெற்று 5536 வாக்குகள் வித்தியாசத்தில் தோல்வியடைந்தார். பின்னர் 1989<nowiki/>ஆம் ஆண்டு நடைபெற்ற மாநிலத் தேர்தலில், முதுகுளத்தூருக்கு அருகில் உள்ள கடலடி என்ற கடலோரத் தொகுதியிலிருந்து போட்டியிட்டு 32,273 வாக்குகளைப் பெற்றார். இது வெற்றியாளரை விட 409 (0.38%) குறைவாக இருந்தது. இந்த தேர்தலின் போது இத் தொகுதியில் நிராகரிக்கப்பட்ட அல்லது செல்லாததாக அறிவிக்கப்பட்ட மொத்த வாக்குகளின் எண்ணிக்கை 1878 (1.71%).
# சோ. பாலகிருஷ்ணன்

## இறுதி நாட்கள்

2004ஆம் ஆண்டு செப்டம்பர் 4ஆம் நாள் சேதுசமுத்திரம் திட்டம் தொடர்பாக மத்திய கப்பல் போக்குவரத்துத் துறை அமைச்சருடன் சேது சமுத்திரம் கால்வாய் தொடர்பாக கலந்துரையாடலுக்குப்பின் இராமேசுவரத்திலிருந்து பரமக்குடிக்குத் திரும்பி வருகையில் ஏற்பட்ட சாலை விபத்து ஒன்றின் காரணமாக தீவிர முள்ளந்தண்டு காயங்கள் பாலகிருஷ்ணன் மருத்துவமனையில் அனுமதிக்கப்பட்டார். சிறிது குணமடைந்த அவர், பின் ஏற்பட்ட நீண்டகால நோய் காரணமாக 2006ஆம் ஆண்டு ஜூன் 4ஆம் நாள் காலமானார்.
# உள்ளாடன்

**உள்ளாடர்** என்பது இந்தியாவின் கேரளாவின் இடுக்கி மாவட்டத்தில் வாழும் ஆதிவாசி குழுவாகும். இவர்களில் பெரும்பாலோர் விவசாயத் தொழிலாளர்களாகவும், வனப் பொருட்கள் சேகரிப்பாளர்களாகவும் உள்ளனர். இருப்பினும் சிலர் சமவெளிகளுக்குச் சென்று மரம் வெட்டுபவர்களாகவும் படகு தயாரிப்பாளர்களாகவும் வேலை செய்கிறார்கள். இவர்களில் சிலர் அரசுப் பணியிலும் உள்ளனர். பொதுவாக இவர்கள் இடுக்கியில் உள்ள பெரும்பாலான ஆதிவாசி குழுக்களை விட மேல்நிலை கல்வியைக் கற்றுள்ளனர்.
# உள்ளாடன்

## ஆதாரங்கள்

- இடுகி மாவட்டத்தில் ஆதிவாசியில் வலைத்தளம்
# அரசுக் கல்லூரி, மூணாறு

**மூணாறு, அரசு கல்லூரி** (**Government College, Munnar)**, இந்தியாவின் கேரளாவின் இடுக்கி மாவட்டத்தில் மூணாறில் அமைந்துள்ள பட்டப்படிப்பிற்கான கலைக் கல்லூரி ஆகும். இது 1995ஆம் ஆண்டில் நிறுவப்பட்டது. இந்த கல்லூரி கோட்டயத்தில் உள்ள மகாத்மா காந்தி பல்கலைக்கழகத்துடன் இணைக்கப்பட்டுள்ளது. இந்த கல்லூரி கலை, வர்த்தகம் மற்றும் அறிவியல் என பல்வேறு பிரிவுகளில் படிப்புகளை வழங்குகிறது.
# அரசுக் கல்லூரி, மூணாறு

## துறைகள்

- தமிழ்
- கணிதம்
- பொருளாதாரம்
- வணிகம்
# அரசுக் கல்லூரி, மூணாறு

## அங்கீகாரம்

இக்கல்லூரியை புது தில்லியில் உள்ள பல்கலைக்கழக மானியக் குழு (யுஜிசி) அங்கீகரித்துள்ளது.
# பூண்டி குச்சிப்பாளையம்

பூண்டி குச்சிபாளையம் என்னும் ஊர் தமிழ்நாட்டில், கடலூர் மாவட்டத்தில், பண்ருட்டி வட்டத்தில், அண்ணாகிராமம் ஒன்றியத்தில், பூண்டி பஞ்சாயத்தில் இருக்கும் ஒரு சிறிய கிராமம் . இந்த கிராமத்தில் 100 வீடுகளுக்கும் குறைவாகவே உள்ளது. பேருந்து போக்குவரத்து இல்லாத ஒரு கிராமம். பூண்டி குச்சிப்பாளையம் கிராமத்தில் இருந்து அருகில் உள்ள பண்ருட்டி 7 கிலோமீட்டர் தொலைவில் அமைந்துள்ளது . இந்த கிராமத்தில் வசிக்கும் மக்கள் தங்கள் தேவைகளுக்காக இரண்டு கிலோமீட்டர் இருசக்கர வாகனத்தில் அல்லது நடந்தோ கண்டரக்கோட்டை எனும் ஊருக்கு சென்று அங்கிருந்து பஸ் பிடித்து பண்ருட்டி நகரத்திற்கு செல்வர் அங்கே அவர்களுக்கு தேவையானவற்றை வாங்கி வருவர். பூண்டி குச்சிப்பாளையம் கிராமத்தில் ஊட்டியில் விளையும் கொடைக்கானலில் விலையும் கோஸ், காலி ஃபிளவர், நூக்குள் போன்ற காய்கறிகள் மிக செழிப்பாக வளரும் மற்றும் வெண்டைக்காய், கத்தரிக்காய், மிளகாய், கரும்பு, நெல், சவுக்கு, கொய்யாப்பழம் இன்னும் ஏராளமான விவசாயம் மிக செழிப்பாகவும் மிக அற்புதமாகவும் விலையும் ஒரு அற்புதமான பூமிதான் இந்த பூண்டி குச்சிபாளையம்.  
கடலூர் மாவட்ட ஆட்சியாளராக திரு ககன்தீப் சிங் பேடி இருக்கும்பொழுது பூண்டி குச்சி பாளையத்தில் மட்டும் எப்படி இவ்வளவு செழிப்பாக விவசாயம் நடக்கிறது என்பதை பார்த்து ஆராய்ச்சி செய்வதற்காக இங்கே வந்திருந்தார் வந்து இந்த மண்ணை பரிசோதித்த பிறகு குச்சிபாளையம் என்ற ஊருக்கு மினி ஊட்டி என்று பெயர்சூட்டி விட்டு விட்டு சென்ற பெருமை பூண்டி குச்சிபாளையம் கிராமத்திற்கு உண்டு . பூண்டி குச்சிபாளையம் கிராமத்திற்கு மார்கழி மாதம் வந்து பார்த்தால் அனைத்து இடங்களிலும் கோஸ் காலிபிளவர் பரவலாக பயிரிடப்பட்டு இருப்பதை காணலாம் . பூண்டி குச்சிப்பாளையம் அருகே கட்ட முத்து பாளையம் என்னும் ஊரில் மலட்டாறு இருப்பதால் இங்கே நிலத்தடி நீருக்கு பஞ்சமில்லை எப்பொழுதும் நிலத்தடி நீர் வற்றாமல் இருக்கும்.  
இங்கே நாற்றுப் பண்ணை தொழில் மிக அமோகமாக உள்ளது அதாவது தக்காளி, கத்தரிக்காய், மிளகாய்,கோஸ் காலி ஃப்ளவர் சாமந்திப் பூ போன்ற பயிர்களின் நாற்றுகள் இங்கே கிடைக்கும் இந்த கிராமத்தை சுற்றியுள்ள பல்வேறு கிராமங்களில் இருந்து விவசாயிகள் பூண்டி குச்சிபாளையம் நோக்கி வந்து ஆயிரக்கணக்கான நாற்றுகளை வாங்கி செல்வர்.இந்த கிராமத்தில் கொய்யாப்பழ தோட்டம் என்பது மிக அதிகமாக பயிரிடப்படும் ஒரு பயிராகும் பல ஏக்கர்களில் சிகப்பு கொய்யா, வெள்ளை கொய்யா இரண்டும் பயிரிடப்பட்டு அமோக விளைச்சல் உள்ள கிராமம் தான் இந்த பூண்டி குச்சிபாளையம்.
# இளம் அறிவியலாளர் திட்டம்

**இளம் அறிவியலாளர் திட்டம்** அல்லது **யுவிகா** (Young Scientist Programme) ("யுவ விக்யானி கரியக்ரம்" என்பதன் சுருக்கம்) என்பது இந்திய விண்வெளித் துறையின் நிதியுதவியுடன் இந்திய விண்வெளி ஆய்வு நிறுவனம் ஆண்டுதோறும் வழங்கும் விண்வெளிக் கல்வி மற்றும் பயிற்சித் திட்டமாகும். இந்தியாவில் "இளைஞர்களிடையே இளம்வயதிலே விண்வெளி தொழில்நுட்பங்களில் ஆர்வத்தை உருவாக்க" இந்திய அரசு இத்திட்டத்தினை உருவாக்கியுள்ளது. அதிகாரப்பூர்வமாக 2019 சனவரி 18 அன்று அறிவிக்கப்பட்ட இத்திட்டத்தினை இசுரோ தலைவர் கே சிவன் 2019ஆம் ஆண்டு மே 17ம் நாளன்று துவக்கி வைத்தார்.
# இளம் அறிவியலாளர் திட்டம்

## கண்ணோட்டம்

இந்த திட்டம் குறித்த அறிவிப்பினை இஸ்ரோ தலைவர் கே. சிவன் ஜனவரி 18, 2019 அன்று இந்திய விண்வெளி ஆராய்ச்சி அமைப்பு நடத்திய மாணவர் அவுட்ரீச் திட்டத்தின் போது அறிவித்தார். இந்த திட்டத்தை வெற்றிகரமாக மாற்ற மாநில அரசுகள் மற்றும் கல்வித் துறைகள் ஒத்துழைக்க வேண்டும் என்று அறிவிப்பில் சிவன் வலியுறுத்தினார்.
# இளம் அறிவியலாளர் திட்டம்

## வரலாறு

இந்த திட்டத்தின் நோக்கமானது, "இளம் மனதில் விண்வெளி ஆராய்ச்சி குறித்த ஆர்வத்தை ஏற்படுத்துவதற்காகவும் வளர்ப்பதற்காகவும்" ஆகும்.  
இந்த திட்டத்தில் பகுதியாக, தகைசால் அறிவியல் அறிஞர்களின் உரை, ஆய்வகங்களைச் சுற்றிப் பார்த்தலுடன் விண்வெளி தொழில்நுட்ப வல்லுநர்களுடன் கலந்துரையாடலுக்கான அமர்வுகளுடன் கூடியதாக இந்த பயிற்சி அமைக்கப்பட்டது.
# இளம் அறிவியலாளர் திட்டம்

## யுவிகா 19

ஒவ்வொரு கோடை விடுமுறை நாட்களிலும் இரண்டு வாரப் பயிற்சியாக இத் திட்டம் அமைந்தது. இத் திட்டத்தின் முதல் பயிற்சி, மே 13, 2019 அன்று தொடங்கியது. இத் திட்டத்தில் 2019–2020 கல்வியாண்டில் உயர்நிலைப் பள்ளியில் சேர்ந்த மாணவர்கள் கலந்துகொண்டனர்.  
தேர்ந்தெடுக்கப்பட்ட மாணவர்கள் இஸ்ரோவின் நான்கு மையங்களில் 2 வாரப் பயிற்சி நிகழ்ச்சியில் கலந்து கொண்டனர். விக்ரம் சரபாய் விண்வெளி மையம் (வி.எஸ்.எஸ்.சி), திருவனந்தபுரம்; யு.ஆர்.ராவ் சேட்டிலைட் சென்டர் (யு.ஆர்.எஸ்.சி), பெங்களூரு; விண்வெளி பயன்பாட்டு மையம் (எஸ்ஏசி), அகமதாபாத் மற்றும் வடகிழக்கு விண்வெளி பயன்பாட்டு மையம் (நேசாக்), ஷில்லாங் ஆகிய நான்கு மையங்களில் இளைஞர்கள் பயிற்சி பெற்றனர்.  
இந்த நிகழ்ச்சி 2019 மே 25 அன்று அந்தந்த மையங்களில் நிறைவடைந்தது. YUVIKA'19 பங்கேற்பாளர்கள் அனைவரும் 'RH200 ஒலி ஏவூர்தி' ஏவப்பட்டதைக் கண்டனர் .
# இளம் அறிவியலாளர் திட்டம்

## யுவிகா'20

யுவிகா 20 மே 2020இல் நடைபெறவிருந்தது, ஆனால் இந்தியாவில் கொரோனா தொற்றுநோய் பாதிப்பு காரணமாக ஒத்திவைக்கப்பட்டது.
# இளம் அறிவியலாளர் திட்டம்

## காலவரிசை

**யுவிகாவின் வரலாறு**  
| 2019 | மே 13 | மே 25 | 111 மாணவர்கள் | பங்கேற்பாளர்களுக்கு 'RH200 சவுண்டிங் ராக்கெட்' அறிமுகப்படுத்தப்பட்டது. |  |
| --- | --- | --- | --- | --- | --- |
| 2020 | மே 11 | மே 22 | 113 மாணவர்கள் | இந்தியாவில் COVID-19 தொற்று காரணமாக ஒத்திவைக்கப்பட்டது. | } |
# பரகலா மடம்

**பிரம்மதந்திர சுதந்திர பரகலா மடம்** (Bramhatantra Swatantra Parakala Matha) என்பது கர்நாடகாவில் நிறுவப்பட்ட ஒரு வைணவ மடமாகும். இந்து சமுதாயத்தின் வைணவ மத மரபுக்குள் வடகலை இந்து சமுதாயத்தின் வைணவ வகுப்பினரின் முதல் இடைக்கால மடமாகும். இந்த மடம் முதன்முதலில் வேதாந்த தேசிகரின் சீடரான பிரம்மதந்திர சுதந்திர ஜீயர் என்பவரால் நிறுவப்பட்டது.  
பரகலன் என்றும் அழைக்கப்படும் ஸ்ரீ திருமங்கை ஆல்வாருக்குப் பிறகு மடத்திற்கு "பரகலா" என்ற பெயர் வந்தது. மடத்தின் தலைமையகம் மைசூரில் உள்ளது . 1399 முதல் மைசூர் இராச்சிய மன்னர்களுடன் மடம் நெருங்கிய உறவைக் கொண்டிருந்தது. அதனால்தான் மைசூர் அரண்மனை மடத்திற்கு அடுத்ததாக அமைந்துள்ளது. மைசூர் மன்னர்கள் மடத்தை தங்கள் அதிகாரப்பூர்வ குருகுலமாக வைத்திருந்தார்கள். இப்போது கூட, அரச பரம்பரை மடத்துடன் நெருங்கிய உறவைக் கொண்டுள்ளது. அனைத்து அரச விழாக்களும் இன்றும் மடத்தால் கண்காணிக்கப்படுகின்றன.  
இராமானுசரின் போதனைகளின் வெளிச்சமாக இருந்த வேதாந்த தேசிகரைப் பின்பற்றும் அமைப்புகளில் பரகலா மடமும் ஒன்று. அகோபில மடம், திருவரங்கம் ஆண்டவன் ஆசிரமம், புண்டரிகாபுரம் ஆண்டவன் ஆசிரமம் போன்றவை பிற மடங்களாகும்.  
இம்மடத்தில் இதுவரை 36 தலைவர்கள் இருந்துள்ளனர். இந்த மடத்தின் தலைவர் மைசூர் அரச குடும்பத்தின் பரம்பரை ஆச்சார்யராக<nowiki/>இருக்கிறார். இங்கு வழிபடும் ஹயக்ரீவா சிலை வேதாந்த தேசிகரிடமிருந்து பெறப்பட்டதாகக் கூறப்படுகிறது.
# திருவரங்கம் சிறீமத் ஆண்டவன் ஆசிரமம்

**திருவரங்கம் சிறீமத் ஆண்டவன் ஆசிரமம்** (Srirangam Srimadh Andavan Ashramam ) என்பது தமிழ்நாட்டின், திருவரங்கத்தின் கொல்லிடக் கரையில் அமைந்துள்ள ஒரு வடகலை வைணவ ஆசிரமம் ஆகும். இராமானுசரும், வேதாந்த தேசிகரும் உருவாக்கிய விசிட்டாத்துவைதக் கோட்பாட்டை வளர்ப்பதற்கும் மேம்படுத்துவதற்கும் மூன்று நூற்றாண்டுகளுக்கும் மேலாக இருந்து வரும் ஓர் நிறுவனமாகும். இந்த நிறுவனம் அதன் வேர்களை வேதாந்த தேசிகர் மூலமாகவும், இராமானுசருக்கு கிடாம்பி ஆச்சான் மற்றும் கூரத்தாழ்வான் மூலமாகவும் காணலாம். இந்த நிறுவனத்தின் தலைவர் "ஆண்டவன்" அல்லது "ஆண்டவன் சுவாமிகள்" என்று அழைக்கப்படுகிறார். இது திருவரங்கம் அரங்கநாத சுவாமியால் வழங்கப்பட்டதாக நம்பப்படுகிறது.  
இராமானுசரின் போதனைகளை பின்பற்றும் வேதாந்த தேசிகரைப் பின்பற்றும் அமைப்புகளில் இந்த ஆசிரமம். பரகலா மடம், அகோபில மடம், புண்டரீகபுரம் ஆண்டவன் ஆசிரமம் போன்றவை பிற மடங்களாகும்.  
இந்த ஆசிரமத்தின் முக்கிய செயல்பாடுகளில் சமாஷ்ராயணம் மற்றும் பரண்யாசம், கலகாபிசேகங்கள் (உயர் ஆன்மீக பாடங்கள்), பாடசாலைகள் மற்றும் மதச்சார்பற்ற கல்லூரிகள் மூலம் வேத மற்றும் மேற்கத்திய கல்வியை கற்பித்தல், பல்வேறு கோயில்கள் மற்றும் திவ்ய தேசங்களை நிர்வகித்தல் மற்றும் நிதியளித்தல், இராமானுச சித்தாந்தத்தை அதன் பல்வேறு மையங்கள் மூலம் பரப்புதல் ஆகியவை அடங்கும்.  
ஒவ்வொரு மாதமும் வரும் முக்கிய விழாக்களின் சிறப்புகளையும் அவற்றைக் கடைபிடிக்க வேண்டிய முறைகளையும் விவரிக்க *ரங்கநாத பாதுகா* என்ற மாத இதழையும் வெளியிட்டு வருகின்றனர்.
# குடகு மக்கள்

குடகு மக்கள் (Kodava people) குடகு என்ற சொல் இரண்டு தொடர்புடைய பயன்பாடுகளுக்காக உள்ளது. முதலாவதாக, இது குடகு மொழி<nowiki/>மற்றும் கலாச்சாரத்தின் பெயர். அதைத் தொடர்ந்து குடகுவிலிருந்து பல சமூகங்கள் உள்ளன. இரண்டாவதாக, குடகு மொழி பேசும் சமூகங்கள் மற்றும் பிராந்தியத்திற்குள் (குடகு மாவட்டம்) அது ஆதிக்கம் செலுத்தும் குடகு மக்களை விவரிக்கிறது. குடாவாக்கள் (குடகு, கூர்க்கள் என ஆங்கிலமயமாக்கப்பட்டவை), குடகு பகுதியிலிருந்து (தென்னிந்தியாவின் கர்நாடக மாநிலத்தில்) ஒரு ஆணாதிக்க இன-மொழி பழங்குடியினராகக் கருதப்படுகிறார்கள். அவர்கள் குடகு மொழியைப் பூர்வீகமாகப் பேசுகிறார்கள். பாரம்பரியமாக அவர்கள் தற்காப்பு பழக்கவழக்கங்களுடன் நிலம் வைத்திருக்கும் விவசாயிகள் ஆவர். அவர்கள் பிற குடும்ப திருமணத்தையும் சாதி அகமணத்தையும் கொண்டுள்ளார்கள். இந்தியாவில் உரிமம் இல்லாமல் துப்பாக்கிகளை எடுத்துச் செல்ல அனுமதிக்கப்பட்ட ஒரே மக்கள் இவர்கள் மட்டுமே.
# குடகு மக்கள்

## தோற்றம்

குடகு (பழங்குடி மக்கள், மொழி மற்றும் கலாச்சாரம்) மற்றும் கொடகு (நிலம்) ஆகிய சொற்கள் அறியப்படாத பொருளின் 'கொடா' என்ற ஒரே மூல வார்த்தையிலிருந்து வந்தவை. சிலர் இது 'மலைகள்' என்று கூறுகிறார்கள். மற்றவர்கள் 'மேற்கு' என்று அர்த்தம் என்று கூறுகிறார்கள். ஆனால் இரண்டுமே மேற்குத் தொடர்ச்சி மலையின் இருப்பிடத்துடன் தொடர்புடையவை. கொடகு பூர்வீக குடகு மொழியில் கொடவ நாடு என்று அழைக்கப்படுகிறது. சமூக உறுப்பினர்களை மற்ற பூர்வீகர்களால் குடவா என்றும் ஆங்கிலேயர்களால் கூர்க் என்றும் அழைக்கப்பட்டனர். இவர்கள் இன ரீதியாகவும் கலாச்சார ரீதியாகவும் வேறுபட்டவர்கள். பல நூற்றாண்டுகளாக, குடவர்கள் நெல் வயல்களை பயிரிட்டும், கால்நடைகளை பராமரித்தும், காபி தோட்டங்களில் பணி செய்தும், போரின் போது ஆயுதங்களை ஏந்தியும் வாழ்ந்து வருகின்றனர்
# ஹேரங்கி நீர்த்தேக்கம்

ஹேரங்கி கர்நாடகாவின் குடகுவில் உள்ள மேற்குத் மேற்கு தொடர்ச்சி மலையின் புட்பகிரி மலைகளில் உருவாகிறது. தென்மேற்கு பருவமழையிலிருந்து பெய்யும் மழையால் ஹேரங்கி ஆற்றின் நீர்ப்பிடிப்பு பகுதியில் நீர் ஆதாரமாக உள்ளது. இது சுமார் 717 கி.மீ. <sup>2</sup> ஆகும். ஹேரங்கியின் தோற்றம் முதல் காவேரி நதியுடன் சங்கமம் வரை நீளம் 50 கி.மீ. ஆகும். ஹேரங்கி சோம்வார்பேட்டை வட்டத்தில் குடிகே அருகே காவிரியுடன் இணைகிறது.
# பந்தஜே அருவி

*பந்தஜே அருவி*' (Bandaje Falls) பந்தஜே அர்பி அருவி என்றும் அழைக்கப்படும் இது கர்நாடக மாநிலத்தில் தெற்கு கன்னட மாவட்டத்தின் பெள்தங்கடி வட்டத்தில் மேற்கு தொடர்ச்சி மலையின் சார்மடி மலையில் அமைந்துள்ளது. உள்ளூர் வழிகாட்டிகளின் உதவியுடன் அடர்ந்த காடுகள் மற்றும் புல் நிலங்களில் மலையேற்றத்தை மேற்கொள்வதன் மூலம் மட்டுமே இந்த அருவியை அடைய முடியும். மேலும், கோடையில் அருவி வறண்டு போகின்றன. இதன் உயரம் சுமார் 200 அடியாகும்.
# பந்தஜே அருவி

## அருவி

பந்தஜே நீர்வீழ்ச்சி நேத்ராவதி ஆற்றின் கிளை நதியால் உருவாகி மேற்குத் தொடர்ச்சி மலைகளின் தொலைதூர பகுதியில் அமைந்துள்ளது. வலம்ப்ராவிலிருந்து அருவிக்கான பாதை புல் நிலங்களில் முடிவடையும் அடர்த்தியான பசுமையான காடு வழியாக செல்கிறது, வழிகாட்டி இல்லாமல் மலையேறுபவர்கள் காட்டில் தங்களை இழக்க நேரிடும். அருவியைப் பார்க்க, இரண்டு வெவ்வேறு வழிகள் உள்ளன. மங்களூர் - உஜீர் வழியாக பயணம் செய்தால், உஜிரிலிருந்து அது 25 கி.மீ. தூரத்தில் அமைந்துள்ளது. உஜிரிலிருந்து சார்மடி மலையில் 12 கி.மீ பயணித்து, கதிருத்யவரா என்ற கிராமத்தில் அருவியின் தொலைதூரக் காட்சியைக் காணலாம். இருப்பினும், அருவியை அடைய கதிருத்யாவராவிலிருந்து இன்னும் 10 கி.மீ தூரத்திற்கு மலையேற வேண்டும். உள்ளூரில் இந்த அருவி பந்தஜே அர்பி என்று அழைக்கப்படுகிறது. அங்கு அர்பி என்றால் துலு மொழியில் விழுகிறது என்று பொருளாகும். பெள்தங்கடி வனவிலங்கு அலுவலகம், குதிரைமூக்கு தேசிய பூங்காவிலிருந்து அருவிக்குச் செல்ல அனுமதி பெற வேண்டும்.
# பாகி (2000 திரைப்படம்)

**பாகி** (*Baaghi*) 2000 இல் வெளிவந்த ஓர் இந்தித் திரைப்படமாகும். இந்தத் திரைப்படத்தில் சஞ்சய் தத், மனிஷா கொய்ராலா மற்றும் ஆதித்யா பஞ்சோலி ஆகியோர் நடித்தனர். இந்தத் திரைப்படத்தை ராஜேஷ் குமார் இயக்கியுள்ளார். இந்தத் திரைப்படம் ஏப்ரல் 7,2000 அன்று வெளியிடப்பட்டது.
# பாகி (2000 திரைப்படம்)

## நடிகர்கள்

- ராஜாவாக சஞ்சய் தத்
- மனிஷா கொய்ராலா ராணியாக
- விக்ரமாக ஆதித்யா பஞ்சோலி
- சூர்யாவாக இந்திரக் குமார்
- கிரானாக டினா சென் (விக்ரமின் சகோதரி பிங்கி)
- விக்ரம் மனைவியாக ஷாலினி கபூர் சாகர்
- மோகன் ஜோஷி
- மன்மோகனாக குல்ஷன் குரோவர்
- பேராசிரியர் வித்யாஷங்கர் பாண்டே (சூர்யாவின் தந்தை) ஆக சிவாஜி சதம்
- சக்குவாக சஞ்சய் நர்வேகர்
- சோட்டியாக மகேஷ் ஆனந்த்
- ஷாமா தேஷ்பாண்டே
- ரந்தீர் கனோஜியாவாக தேஜ் சப்ரு
- அன்குஷ் மோஹித்
- உதய் டிக்கர்
- குடிகாரனாக தினேஷ்
# பாகி (2000 திரைப்படம்)

## வரவேற்பு

சிஃபி இந்தத் திரைப்படத்திற்க்கு முன்று நட்ச்த்திர மதிப்பீட்டைக் கொடுத்தது. ரெடிப்.காம் இந்தத் திரைப்படத்தை விமர்சித்தது.  
இந்தியத் திரைப்பட வர்த்தக வலைத்தளத்தில், உள்ள தகவலின் படி இந்தத் திரைப்படத்திற்க்கு மிக பெரிய வரவேற்பு இல்லை.
# யாஸீன் மௌலானா

**ஜமாலிய்யா செய்யித் யாஸீன் மெளலானா** (1307-1386 AH/1889-1966 AD) , (ஆங்கிலம் : **Jamaliyya Seyyid Yaseen Mowlana** , அரபு: **جمالية أسسيد ياسين مولانا** ), இருபதாம் நுாற்றாண்டில் இலங்கையில் வாழந்த மார்க்க அறிஞரும்,சூபி மகானும்,எழுத்தாளரும்,கவிஞரும் ஆவார். இவர் இலங்கை மற்றும் தமிழ்நாட்டு முஸ்லிம்களின் கல்வி மற்றும் சமூக மறுலமர்ச்சிக்குப் பங்காற்றிய ஒருவராகக் கருதப்படுகின்றார்.
# யாஸீன் மௌலானா

## ஆரம்ப வாழ்க்கை

ஜமாலிய்யா அஸ்ஸெய்யித் யாஸீன் மெளலானா அவர்கள் கி.பி.1899 (ஹிஜ்ரி-1386)இல் இலங்கையின் மாத்தறை மாவட்டத்தின் திக்குவல்லை நகரில் பிறந்தார். இவர்களது தந்தையார் ஜமாலிய்யா ஸெய்யித் முஹம்மது மௌலானா அல் ஹாஷிமிய் (ரஹ்) ஆவார். இவரது தாயார் செய்யிதா உம்மு ஹபீபா கண்ணே ஆவார். யாஸீன் மெளலானா அவர்களின் பெற்றோர் இறைத்துாதர் நபிகள் நாயகம் ஸல்லலாஹு அலைஹிவஸல்லம் அவர்களின் 32ஆம் வழித்தோண்றலும் மற்றும் அஷ்செய்க் அப்துல் காதர் ஜீலானி(ரஹ்) அவர்களின் 19ஆவது வழித்தோண்றலிலும் வந்தவர்கள் ஆவார். அஷ்செய்கு ஜமாலிய்யா அஸ்ஸெய்யித் முஹம்மத் மெளலானா அல் காதிரிய் அவர்கள் ஈராக் நாட்டின் பக்தாத்தை சேரந்தவர்.இவர்கள் ஈராக் இராணுவத்தில் உத்தியோகத்தராக கடமையாற்றினார்கள்.இராணுவத்தில் இருந்து ஓய்வுபெற்றதன் பின்னர், முதலில் இந்தியா பின்னர் இலங்கைக்கும் வந்தார்கள். 123வருடங்கள் வாழ்ந்த இவர்கள்,கி.பி.1951இல் மரணமடைந்தார்கள்.இவர்கள் தமிழ்நாட்டின் சம்பைப்பட்டிணத்தில் அடக்கம் செய்யப்பட்டார்கள்.
# யாஸீன் மௌலானா

## கல்வி

யாஸீன் மெளலானா தனது ஆரம்பக்கல்வியை வெலிகமை புஹாரி மத்ரஸாவிலும்,மாத்தறையில் ஒரு கல்விக்கூடத்திலும் கற்றார். தனது தாயாரின் மறைவுக்கு பின்னர் 11வது வயதில் உயர் கல்விக்காக இந்தியா சென்றார்கள். இந்தியாவின் மேலைப்பாலயத்தில் அமைந்துள்ள மஉனுல் அஸ்பியா கல்விக்கூடத்தில், யூசுப் வலீயுல்லாஹ்(ரஹ்) மற்றும் அஹ்மத் அலி (ரஹ்) ஆகியோரிடம் கற்றார்கள்.மேலும், பலவரக்காட்டில் வாழ்ந்த மார்க்க மேதை அலவிய்யுல் ஜெமீலிய் (ரஹ்) அவர்களிடமும் கற்றார்கள். பின்னர் லாஹுர் இஸ்லாமியக் கல்லுாரியில் உயர்கல்வியைக் கற்று, மெளலவி பாஸில் பட்டம் பெற்றுக்கொண்டார்கள்.பின்னர் தேவ்பந்த் கல்விக்கூடத்தில் கற்று,மெளலவி பாஸிலே அஉலா பட்டத்தைப் பெற்றுக்கொண்டார்கள்.
# யாஸீன் மௌலானா

## பிந்திய வாழ்க்கை

யாஸீன் மெளலானா அவர்கள் தமிழ்நாட்டின் தஞ்சாவூரைச் சேர்ந்த காழி சதகதுல்லாஹில் காஹிரி அவர்களின் இரண்டாவது மகளை திருமணம் முடித்தார்கள். தனது தந்தையின் உத்தரவின் பேரில் இலங்கையின் வெலிகம,வெலிபிட்டியைச் சேரந்த தாஸிம் மெளலானா அவர்களின் முதலாவது மகளையும் இலங்கையிலும் திருமணம் முடித்தார்கள்.தனது தந்தை அஷ்செய்கு ஜமாலிய்யா ஸெய்யித் முஹம்மது மௌலானா அல் ஹாஷிமிய் (ரஹ்) அவர்களிடம் இருந்து காதிரிய்யா,ஷாதுலிய்யா,ஜிப்ரிய்யா,நக்ஷபந்தியா ஆகிய நான்கு தரீக்காகளுக்கும் கிலாபத்தைப் பெற்றுக்கொண்டார்கள்.யாஸீன் மெளலானா அவர்கள் இலங்கையிலும்,தமிழ்நாட்டிலும் பல இடங்களுக்குச் சென்று மக்களை இறைவன்பால் அழைத்தார்கள்.இவர்கள் வாழ்ந்த காலப்பகுதியில் பல தரீக்காக்களைச் சேரந்த மக்கள் தமக்கிடையே பிளவுபட்டிருந்தனர். இந்நிலையில் 'எல்லாம் ஒன்று எல்லோரும் ஒன்று' கருத்தின் அடிப்படையில் மக்களிடையே ஒற்றுமையை போதித்தார்கள்.காதிரிய்யா சூபி வழியமைப்பின் கிளையான 'ஹக்கிய்யதுல் காதிரிய்யா' என்ற சூபி வழியமைப்பை இவர்கள் தோற்றுவித்தார்கள்.  
அலுத்காமம் ஜம்மியதுல் உலமாவின் தலைவராகவும்,அகில இலங்கை உலமா போர்ட் தலைவராகவும்,முன்னால் சிலோன் அரசாங்க இலாகாவின் அறபுப் பரீட்சைப் பிரிவின் தலைவராகவும்,அகில வெலிகமாம் முஸ்லிம் லீக் தலைவராகவும் யாஸீன் மெளலனா அவர்கள் செயற்பட்டார்கள். இலங்கை முஸ்லிம்களின் கல்வி வளர்ச்சிக்கு பங்காற்றிய முக்கிய ஒருவராகக் கருதப்படுகின்ற அறிஞர் எ.எம்.எ. அஸீஸ் அவர்களுடன்,யாஸீன் மெளலானா அவர்கள் இணைந்து செயற்பட்டார்கள். அறிஞர் எ.எம்.எ. அஸீஸ் அவர்கள் 'இலங்கை முஸ்லிம் கல்விச் சகாய நிதி(Ceylon Muslim Scholarship Fund)' எனும் நிதியத்தை ஆரம்பித்தார். இந்நியத்திற்கு உதவ வேண்டும் என பணம் படைத்தவர்களை ஊக்குவித்தோடு, இந்நிதியத்தை திறம்பட நடாத்திச் செல்வதற்கு அறிஞர் எ.எம்.எ. அஸீஸ் அவர்களுக்கு, யாஸீன் மெளலான அவர்கள் உறுதுணையாக இருந்தார்கள். இலங்கை அரசாங்க மத்ரஸா புணர்நிர்மாண சங்கத்தின் (Madrasa Reorganization Committee)தலைவராகவும், ஆலோசகராகவும் கடமையாற்றிய யாஸீன் மெளலானா அவர்கள், பேராதனைப் பல்கலைக்கழகத்தின் அரபுப் பிரிவின் அப்போதைய தலைவராக இருந்த பேராசிரியர் எஸ்.ஏ. இமாம் அவர்களுடன் இணைந்து அறபு அறிவின் விருத்திற்கும், அறபுக் கல்லுாரிகளுக்கான பாடத்திட்டத்தை அமைப்பதற்கும் பெரும் பங்காற்றினார்கள். 1961ஆம் ஆண்டு காலப்பகுதியில் இலங்கை வானொலியில் ஹலாலும் ஹராமும்,அறபு இலக்கிய வளர்ச்சி மற்றும் மத்ஹபுகளின் தோற்றமும் வளர்ச்சியும் என்ற தலைப்புகளில் தொடர் சொற்பொழிவுகளை யாஸீன் மெளலானா அவர்கள் நடாத்தி வந்தார்கள். எனும் பெயரில் குர்ஆன் மதுரஸாக்களை நாட்டின் பல பாகங்களிலும் நிறுவினார்கள்.
# யாஸீன் மௌலானா

## மரணம்

ஒவ்வொரு வருடமும் தமது மாணவர்களை (தீட்சதர்களை) சந்திப்பதற்கு யாஸீன் மெளலானா அவர்கள் இந்தியா செல்வது வழக்கமாக இருந்தது. அவ்வகையில் 1966ஆம் ஆண்டு பெப்ரவரி மாதம் இலங்கையிலிருந்து இந்தியாவுக்குச் சென்றார்கள். இந்தியாவிற்கு சென்ற வேளையில் யாஸீன் மெளலானா அவர்களின் உடல் நிலை மோசமாக இருந்தது.இந்தியாவில் உள்ள தனது மாணவர்களை சந்தித்திட்டுவிட்டு, திருமுல்லையில் உள்ள தமது வீட்டினை சென்றடைந்தார்கள்.
யாஸீன் மெளலானா அவர்கள் 1966ஆம் ஆண்டு மார்ச் மாதம் 10ஆம் திகதி திருமுல்லையில் உள்ள தனது வீட்டில் காலமானார்.
# யாஸீன் மௌலானா

## பங்களிப்புகள்

யாஸீன் மெளலானா அவர்கள் பல்வேறுபட்ட தலைப்புக்களில்,பல நுால்களை எழுதியுள்ளார்கள்.
- அறபு-தமிழ் காமூஸ் அகராதி
- அல் இக்துத் தராரிய் பீ ஷரஹிஸ் ஸஹீஹி லில் இமாமில் புகாரி - புகாரி ஷரீப் ஹதீஸ் நுாலுக்கான விளக்கவுரை (அரபு) நான்கு பாகங்கள்.
- இரட்சண்ணிய பிரபந்தம் - (றிஸாலாதுல் கௌதிய்யாவுக்கான தமிழாக்கம் )
- இஹ்ஸானுல் வாஸில் பீ ஷரஹி இன்ஸானுல் காமில் - இன்ஸானுல் காமிலுக்கான விளக்கவுரை (அரபு)
- யவானிஉ அதுமாருந்நிஉமாஉ - (ஆத்மீக அனுபவங்களை விபரிக்கும் அரபு நூல்)
- கலிமா விருட்சக் கனிந்த கனி
- பரீததுன் நளரிய்யா பீ தக்மீஸி கஸீததின் முளரிய்யா - (இமாம் பூஸிறி (ரஹ்) முலரிய்யவுக்கான தக்மீஸ் )
- ராதிபதுல் ஹக்கிய்யா
- பக்திப் பா மாலை
- நப்ஹது மத்ஹில் ஜமீல் அபில் ஹஸன் அலிய்யில் ஜலீல் (அரபுப் பாக்கள்)
# சுஞ்சனகட்டே அருவி

**சுஞ்சனகட்டே அருவி** (Chunchanakatte Falls) என்பது இந்தியாவின் கர்நாடகாவின் மைசூர் மாவட்டத்தின் கிருஷ்ணராஜநகர் வட்டத்தில் சுஞ்சனகட்டே கிராமத்திற்கு அருகிலுள்ள காவிரி ஆற்றில் அமைந்துள்ள ஓர் அருவியாகும். சுமார் 20 மீட்டர் உயரத்தில் இருந்து விழுகிறது. இது மேற்குத் தொடர்ச்சி மலையில் உள்ளது. இங்கே நதி இரண்டு சிறிய அடுக்குகளில் விழுகிறது.
# சுஞ்சனகட்டே அருவி

## அமைவிடம்

மைசூர் - ஹாசன் நெடுஞ்சாலையில் உள்ள கிருஷ்ணராஜநகரத்திலிலிருந்து சுமார் 14 கி.மீ தொலைவில் அமைந்துள்ளது.  
இராமன் தனது வன்வாசத்தின் போது சுஞ்சா மற்றும் சுஞ்சி என்ற பழங்குடி தம்பதியினரால் இங்கு தடுத்து நிறுத்தப்பட்டு விருந்தோம்பலைப் பெற்ற புனித தலம் என ஒரு தொன்மக் கதை கூறுகிறது. . இந்த இடத்தின் முக்கியத்துவம் என்னவென்றால், பல நூற்றாண்டுகள் பழமையான கோயிலின் கருவறைக்குள் சக்திவாய்ந்த நீர்வீழ்ச்சியின் சத்தம் முழுவதும் கேட்க முடியும்.
# சுஞ்சனகட்டே அருவி

## அமைவிடம்

### முக்கியத்துவம்

மைசூர் மாவட்டத்தில் கே.ஆர்.நகரிலிருந்து 14 கி.மீ தூரத்தில் இது அமைந்துள்ளது. இது சாலை வழியாக நன்கு இணைக்கப்பட்டுள்ளது. மைசூர் மற்றும் சுஞ்சனகட்டே இடையே பேருந்துகள் இயக்கப்படுகின்றன. இந்த இடம் எந்த வசதிகளுக்கும் இடமில்லை. ஆனால் கே.ஆர்.நகரில் பேக்கரிகள் மற்றும் சிறிய உணவகங்கள் மற்றும் விடுதிகளைக் காணலாம்.  
சர்க்கரை மற்றும் நெல் மிகவும் பிரபலமானது. கிருட்டிணராச சாகர் அணை நீர்த்தேக்கத்திற்குச் செல்லும் காவிரி நதியால் சுஞ்சனகட்டே சூழப்பட்டுள்ளது. பல இந்துக்களுக்கு இது ஒரு புனித இடமாகும். இங்கு கோதண்ட ராமர் கோயில் அமைந்துள்ளது.
# சுஞ்சனகட்டே அருவி

## பிரபல கலாசாரத்தில்

இந்த இடம் மிகவும் பிரபலமானது . நிறைய பிராந்தியத் (கன்னட) திரைப்படங்களில் பயன்படுத்தப்பட்டு வருகிறது. மேலும் ராஜ்குமார் போன்ற பல திரைப்பட நட்சத்திரங்கள் மற்றும் அரசியல்வாதிகளுக்கு இது ஒரு முக்கிய இடமாக உள்ளது. இந்த பிராந்தியத்தில் முக்கியமாக உள்ளூர் சர்க்கரை ஆலை மற்றும் தாமதமாக மின் உற்பத்தி நிலையத்தின் விவசாயிகள் மற்றும் ஊழியர்கள் வசிக்கின்றனர்.
# சுஞ்சனகட்டே அருவி

## முக்கியமான நிகழ்வுகள்

ஒவ்வொரு ஆண்டும் மகர சங்கராந்தி நாளில் பிரம்ம ரததோத்சவம் (தேர்த் திருவிழா) நடத்தப்படுகிறது. இந்த நாள் சனவரியில் வருகிறது. இந்த பிராந்தியத்தில் மிகப்பெரிய ஒன்றான கால்நடை திருவிழா சனவரி முதல் வாரத்தில் நடத்தப்படுகிறது.  
பல நீர் மற்றும் கரையோர பறவைகளை இங்கு காணலாம். சுற்றுலாவிற்கு ஏற்ற நல்ல இடமாகும்.
# தேவாரகுந்தி

**தேவாரகுந்தி** (Devaragundi) **என்பது **'கடவுளின் குளம்' என்று பொருள்படும், இது இந்தியாவின் கர்நாடகவில் மங்களூருக்கு அருகில் அமைந்துள்ளது. இது தோடிக்கானாவில் உள்ள மலை ஓடைகளில் ஒன்றால் உருவாக்கப்பட்டுள்ளது. சிறீமல்லிகார்ச்சுனர் கோயிலிலிருந்து பட்டி மலைகள் நோக்கி சுமார் 1.5 கிலோமீட்டர் தூரம் சென்றால் இதை அடையலாம். இந்த அற்புதமான அருவியைக் காண ஒருவர் இரண்டு நீரோடைகளைக் கடந்து, மேல்நோக்கி ஏறி, ஒரு தனியார் பாக்குப் பண்ணை வழியாக நடந்து செல்ல வேண்டும். அருவியைச் சுற்றியுள்ள நீரில் யாரும் அடியெடுத்து வைக்கக்கூடாது என்று எச்சரிக்கப்பட்டுள்ளது. ஏனெனில் அதன் ஆழம் தெரியவில்லை.  
அதன் புனிதத்தன்மை காரணமாக, அது மனித நடவடிக்கைகளிலிருந்து விலகி உள்ளது.
# கோதாச்சினமலகி அருவி

**கோதாச்சினமலகி அருவி** (Godachinmalki Falls) என்பது இந்தியாவின் கர்நாடகாவின் பெல்காம் மாவட்டத்தில், கோகக், கோதாச்சினமலகி கிராமத்தில் மார்க்கண்டேயா ஆற்றில் அமைந்துள்ள ஒரு அருவியாகும். இது கோகாக்கிலிருந்து 15 கிலோமீட்டர் தொலைவிலும் பெல்காமில் இருந்து 40 கிலோமீட்டர் தொலைவிலும் உள்ளது. இது ஒரு ஆழமான பச்சை பள்ளத்தாக்கில் அமைந்துள்ளது. இது கோகாக்கிலிருந்து 15 கிலோமீட்டர் தொலைவிலும் பெல்காமில் இருந்து 40 கிலோமீட்டர் தொலைவிலும் உள்ளது. இது ஒரு ஆழமான பச்சை பள்ளத்தாக்கில் அமைந்துள்ளது.  
இந்த அருவி, மார்க்கண்டேய நீர்வீழ்ச்சி என்றும் அழைக்கப்படுகிறது. இது ஒரு கரடுமுரடான பள்ளத்தாக்கில் அமைந்துள்ளது. இது கோதாச்சினமலகி கிராமத்திலிருந்து சுமார் 2 கிலோமீட்டர் தூரத்திற்கு ஒழுங்கற்ற வனப்பாதை வழியாக நடைபயிற்சி மற்றும் வாகனம் மூலம் அணுகக்கூடியது. மேலும் கோதாச்சினமல்கியில் இருந்து நீர்வீழ்ச்சியை அடைய இரண்டு வழிகள் உள்ளன.  
இந்த அருவியை அடைய, பெல்காம் மற்றும் கோகாக்கிலிருந்து அடிக்கடி பேருந்து வசதி கிடைக்கிறது. அருகிலுள்ள இரயில் நிலையம் பச்சபூர் ஆகும். இது சுமார் 8 கிலோமீட்டர் தொலைவில் உள்ளது.  
உண்மையில் இங்கு இரண்டு நீர்வீழ்ச்சிகள் உருவாகின்றன. மார்க்கண்டேயா நதி சுமார் 25 மீட்டர் உயரத்தில் இருந்து முதல் வீழ்ச்சியை எடுத்து ஒரு பாறை பள்ளத்தாக்கில் பாய்கிறது. பாறை பள்ளத்தாக்கிலிருந்து சிறிது தூரத்திற்குப் பிறகு, இது 20 மீட்டர் உயரத்திலிருந்து இரண்டாவது வீழ்ச்சியை எடுக்கும்.  
10 கி.மீ தூரத்திற்குள் கோகக் நீர்வீழ்ச்சி கோடச்சினமல்கி வை மெல்மனஹட்டி மற்றும் மராதிமத்திலிருந்து அமைந்துள்ளது.  
பின்னர் மார்க்கண்டேயா நதி கோகக் அருகே கட்டபிரபா நதியில் இணைகிறது.  
6 கி.மீ சுற்றளவில் இரண்டு அணைகள் உள்ளன; ஒன்று கட்டப்பிரபா ஆற்றின் குறுக்கே (ஹிட்கல் அணை) மற்றொன்று (ஷிரூர் அணை) மார்க்கண்டேய ஆற்றின் குறுக்கே கட்டப்பட்டது . இந்த இடங்களை பார்வையிட சிறந்த நேரம் சூன் முதல் செப்டம்பர் வரை ஆகும்
# முத்யால மடுவு

**முத்யாலமடுவு** என்பது கர்நாடத்தின் ஆனேக்கல் அருகே அமைந்துள்ள ஒரு சுற்றுலா தலமாகும். இந்த இடம் பேர்ல் வேலி என்றும் அழைக்கப்படுகிறது.  
இது ஆனேகலில் இருந்து 5 கி.மீ தொலைவிலும், பெங்களூரிலிருந்து 40 கி.மீ தொலைவிலும் அமைந்துள்ளது. ஆனேகல்-தளி சாலையில் இருந்து இவ்விடத்தை அடையலாம்.
# முத்யால மடுவு

## சுற்றுலா

இந்த இடம் அருவிக்கு பெயர் பெற்றது. மேலும், இது கவனிக்காத மலைத்தொடர்கள் ஆகும். அருவியிலிருந்து வரும் நீர் அந்த இடத்தின் தாவரங்களை கீழே சாய்த்து, முத்து சரங்களின் மாயையை உருவாக்குகிறது, எனவே இதற்கு முதியால மடு (முத்து பள்ளத்தாக்கு) என்று பெயர்.  
அருவிக்கு அருகில், ஒரு கோயில் (சிவபெருமானுக்கு அர்ப்பணிக்கப்பட்டுள்ளது) உள்ளது. தினமும் காலையில் ஒரு முறை பூசை (பிரார்த்தனை) செய்யப்படுகிறது.  
அருவி இருப்பதால் இந்த இடத்தில் ஏராளமான பறவைகள் உள்ளன. மலையடிவாரங்களையும் மலையேற்ற ஆர்வலர்கள் பார்வையிடுகின்றனர். மற்றொரு சுற்றுலா தலமான தட்டெக்கரே ஏரி அருகிலேயே உள்ளது. மலையேற்றம் முக்கிய சாகச விளையாட்டாகும். திறந்த வனப்பகுதி மற்றும் நகர எல்லைக்கு அருகில் இருப்பதால் அனைவருக்கும் அணுகக்கூடியது. மலையேற்றத்திற்கும் வாய்ப்பளிக்கிறது.
# மாயோ பிரபு

**ரிச்சர்டு சவுத்வெல் பௌர்க்கி மாயோ பிரபு** (**Richard Southwell Bourke, 6th Earl of Mayo**), (21 பிப்ரவரி 1822&nbsp;– 8 பிப்ரவரி 1872), ஐக்கிய இராச்சியத்தின் கன்சர்வேட்டிவ் கட்சி அரசியல்வாதியும், பிரித்தானிய இந்தியாவின் 20-வது தலைமை ஆளுநரும் ஆவார். இவர் பிரித்தானிய இந்தியாவின் தலைமை ஆளுநராக 12 சனவரி 1869 முதல் 8 பிப்ரவரி 1872 முடிய பணியாற்றியவர்.
# மாயோ பிரபு

## படுகொலை

மாயோ பிரபு 8 பிப்ரவரி 1872 அன்று அந்தமான் தீவிற்கு சுற்றுலா சென்ற போது, அங்கிருந்த ஆப்கானிய கைதியான சேர் அலி அப்ரிது என்பவரால் படுகொலை செய்யப்பட்டார்.
# மாயோ பிரபு

## நினைவுக் கட்டிடங்கள்

பிரித்தானிய இந்தியாவின் ஆட்சியில் இந்தியாவிலும், பாகிஸ்தானிலும் லார்டு மாயோ பெயரில் பல நினைவுக் கட்டிடங்கள் எழுப்பப்பட்டது. அவைகளில் சில:
- மாயோ கல்லூரி, அஜ்மீர், இந்தியா
- மாயோ மண்டம், பிரயாக்ராஜ், (பழைய பெயர் அலகாபாத்), இந்தியா
- மாயோ மண்டபம், பெங்களூரு, இந்தியா
- மாயோ கலைகள் பள்ளி, லாகூர், பாகிஸ்தான்
- மாயோ மருத்துவமனை, லாகூர், பாகிஸ்தான்
# கல்கிபாக கடற்கரை

**கல்கிபாக கடற்கரை** (Galgibaga Beach) என்று அழைக்கப்படும் கடற்கரை இந்தியாவின் தெற்கு கோவாவில் உள்ள ஓர் கடற்கரை. இது இந்தியாவின் அதிகம் அறியப்படாத மற்றும் தூய்மையான கடற்கரைகளில் ஒன்றாகும். இது தெற்கு கோவா பகுதியில் புகழ்பெற்ற பாலோலெம் கடற்கரையிலிருந்து 7 கி.மீ. தொலைவில் அமைந்துள்ளது
# சஞ்சய் பிண்டோ

**சஞ்சய் பிண்டோ** (Sanjay Pinto)(பிறப்பு: நவம்பர் 14, 1973) இவர் ஓர் இந்திய வழக்கறிஞரும், கட்டுரையாளரும், எழுத்தாளரும், பொதுப் பேச்சாளரும், பேச்சு நிகழ்ச்சி தொகுப்பாளரும், முன்னாள் பணியகத் தலைவரும் மற்றும் என்.டி.டி.வி 24 X 7 இன் ஆசிரியரும், என்.டி.டி.வி இந்துவில் நிர்வாக ஆசிரியரும் ஆவார்.
# சஞ்சய் பிண்டோ

## ஆரம்ப கால வாழ்க்கை

இவர், பள்ளி ஆசிரியர் ஜூடி பிண்டோ மற்றும் ஜவுளி சந்தைப்படுத்தல் நிர்வாகி ஆண்டனி வின்சென்ட் பிண்டோ ஆகியோருக்கு பிறந்தார். பிண்டோ சென்னை, எழும்பூர் டான் பாஸ்கோ மெட்ரிகுலேசன் மேல்நிலைப்பள்ளியில் படித்தார். இவர் தனது பள்ளி நாடகமான *ஹூ கில்ட் காக் ராபின்* என்பதில் தொகுப்பாளராக தோன்றினார். சாலை பாதுகாப்புப் படையின் தளபதியாக இருந்த இவர் 1991 இல் சிறந்த வெளிச்செல்லும் மாணவராக தேர்வு செய்யப்பட்டார்.
# சஞ்சய் பிண்டோ

## கல்வி

சென்னை, இலயோலாக் கல்லூரியில் வரலாறு மற்றும் அரசியல் மாணவர் இவர்,கல்லூரியில் ஒரு மாணவர் பத்திரிகையான *லயோலா* ஹெரால்டை நிறுவி வெளியிட்டுள்ளார். மேலும், லயோலா விவாத சங்கத்தின் தலைவராகவும் இருந்தார். *இந்தியன் எக்ஸ்பிரஸில்* *கேம்பஸ் பீட்* என்ற பத்தியில் பங்களித்தார். இவர் 1994 இல் தங்கப் பதக்கம் மற்றும் "ஆண்டின் சிறந்த மாணவர்" விருதை வென்றார்.  
லயோலாவில் இருந்தபோது, இவர் கோர்னெல் பல்கலைக்கழகத்துடன் கல்லூரி இணைந்ததன் மூலம் *கிரியேட்டிவ் ரைட்டிங்* குறித்த இரட்டை படிப்பை முடித்தார் . சென்னை டாக்டர் அம்பேத்கர் அரசு சட்டக் கல்லூரியைப் பிரதிநிதித்துவப்படுத்தும் தேசிய விவாதப் போட்டியில் வென்றார். அங்கு இவர் 1997 இல் சட்டப் பட்டம் முடித்தார். கல்லூரியில் படித்தபோது, தொலைக்காட்சியில் நிகழ்ச்சிகளை மறுஆய்வு செய்ய *இந்தியன் எக்ஸ்பிரஸ்* வாராந்திர பத்தியை இவருக்கு வழங்கியது.
# சஞ்சய் பிண்டோ

## தொலைக்காட்சி பத்திரிகை

பிப்ரவரி 1998 இல் புது தில்லி தொலைக்காட்சியில் 24 மணி நேர ஸ்டார் நியூஸ் நிறுவனத்தின் தமிழக நிருபராக சேர்ந்தார். இவர் நேரடி அறிக்கைகள், செய்திகள் மற்றும் தேர்தல் சிறப்பு நிகழ்ச்சிகளை வழங்கினார். 2006 ஆம் ஆண்டில் தமிழ்நாடு, புதுச்சேரி ஆகிய மாநிலங்களின் பணியகத் தலைவராக ஆனார். புதிய நிறுவனமான என்.டி.டி.வி இந்து அதன் நிர்வாக ஆசிரியராக (ஆலோசகர்-ஆங்கில செய்தி) தலையங்கத்திற்கு இவரை நியமித்தது. என்.டி.டி.வி இந்துவில், இவர் தினசரி 17 செய்திகளின் நேரடி ஒளிபரப்பை முன்னெடுத்தார்.  
சென்னை வடகு அரிமா சங்கம் 2012 இல் இந்திய ஊடகங்களுக்கு அளித்த பங்களிப்புக்காக இவருக்கு தொழில்சார் சிறப்பு விருது வழங்கப்பட்டது.
# சஞ்சய் பிண்டோ

## வானொலி பேச்சு நிகழ்ச்சிகள்

இவர், ஒரு பள்ளி மற்றும் கல்லூரி மாணவராக இருந்தபோதே அகில இந்திய வானொலியில் நிகழ்ச்சிகளை நடத்தினார். 2009 ஆம் ஆண்டில், "சென்னைலைவ் 104.8 பண்பலை வானொலியில் தினசரி விவாத நிகழ்ச்சியைக் கருத்தில் கொண்டு தொகுத்து வழங்கினார். இதைத் தொடர்ந்து 'வாய்ஸ் ஆஃப் சென்னை' மற்றும் 'யூ ஆர் ஹையர்டு' (ஒரு தொழில் வழிகாட்டுதல் நிகழ்ச்சி) மற்றும் 'வெல்கம் ஹோம்', ரியல் எஸ்டேட் பற்றிய ஒரு நிகழ்ச்சியை வழங்கினார்.
# சஞ்சய் பிண்டோ

## பத்திகள்

பிண்டோ *டெக்கான் குரோனிக்கலில்* வாரந்தோறும் "ஜஸ்டிஸ் ஃபார் ஆல்" மற்றும் *ரிட்ஸ் செய்தித்தாளில்* மாதாந்திர பத்திகள் "அதிகாரத்தின் தாழ்வாரங்கள்" மற்றும் சமூக பிரச்சினைகள் "பாயின்ட் பிளான்க்" ஆகியவற்றை எழுதி வருகிறார்.  
இவர், முன்னர் 2012 முதல் *தி இந்துவுக்காக* சமூக ஊடகங்களில் ஒரு தேசிய பதினைந்து பத்தியையும் *தெஹல்காவிற்கான* அரசியல் பிரச்சினைகள் குறித்த ஒரு கட்டுரையையும் எழுதினார்.
# சஞ்சய் பிண்டோ

## புத்தகங்கள்

இவரது முதல் புத்தகம், *ஸ்பீக்கர்ஸ் ஆர் மேட் நாட் பார்ன்* என்ற தலைப்பில் வெளிவந்தது. மேலும், சோவனன்ட் மீடியாவால் 2013 இல் வெளியிடப்பட்டது. இந்நூல் நேர்மறையான விமர்சனங்களைப் பெற்றது.  
இவரது இரண்டாவது புத்தகம் *ஜஸ்டிஸ் ஃபார் ஆல்* தமிழக ஆளுநர் சி.எச். வித்யாசாகர் ராவ் மற்றும் தொலைக்காட்சி பத்திரிகையாளரும், இவரது நண்பரும் அர்ணாப் கோஸ்வாமி ஆகியோரிடமிருந்து சான்றுகளைப் பெற்றது.
# சஞ்சய் பிண்டோ

## பொதுப் பேச்சு

இவர் ஒவ்வொரு ஆண்டும் முக்கியத் தலைப்புகளில் விவாதங்களை நடத்துகிறார். இது பொது நபர்கள் சம்பந்தப்பட்ட விவாதங்களின் தொடராகத் தொடங்கியது. ஆனால் இப்போது அது மாணவர்களுக்கு மட்டுமே நடத்தப் படுகிறது. கருத்தரங்குகள், மாநாடுகள் மற்றும் குழு விவாதங்களில் பொதுப் பேச்சாளராகவும் இருக்கிறார் . அரிமா சங்க நிகழ்வுகள் மற்றும் கல்வி நிறுவனங்களின் ஆண்டு நாள் செயல்பாடுகளுக்கு இவர் தொடர்ந்து தலைமை தாங்குகிறார்.
# சஞ்சய் பிண்டோ

## சட்ட நடைமுறை

சென்னை உயர்நீதிமன்றத்தில் வழக்கறிஞராகப் பயிற்சி பெற்ற இவர், பிரபல வாடிக்கையாளர்களைக் குறிக்கும் ஊடகங்கள், அரசியலமைப்பு, குற்றவியல், நுகர்வோர் மற்றும் நடுவர் சட்டம் ஆகியவற்றில் நிபுணத்துவம் பெற்றுள்ளார்.  
2014 ஆம் ஆண்டில் அமெரிக்காவில் "சட்டம் மற்றும் நீதி சீர்திருத்தங்களின் விதி" குறித்த அமெரிக்க தூதரக நிதியளிக்கப்பட்ட சர்வதேச பார்வையாளர்களின் தலைமைத்துவ திட்டத்தில் இந்தியாவைப் பிரதிநிதித்துவப்படுத்தினார். இவர் தேசிய தொலைக்காட்சி விவாதங்களில் சட்ட மற்றும் அரசியல் பிரச்சினைகள் குறித்த வழக்கமான குழு உறுப்பினராக உள்ளார். புனேவின் சிம்பியோசிஸ் சட்டப் பள்ளியில் ஊடக சட்டம் குறித்த விருந்தினர் ஆசிரியராக உள்ளார்.
# சஞ்சய் பிண்டோ

## தனிப்பட்ட வாழ்க்கை

இவர், முன்னாள் தொலைக்காட்சி பத்திரிகையாளரும் கல்லூரி விரிவுரையாளருமான வித்யா என்பவரை மணந்தார். வித்யா இப்போது ஊடக மற்றும் தகவல் தொடர்பு நிபுணாக இருக்கிறார். இவர்களுக்கு இரட்டை குழந்தைகள் உள்ளனர்.
# ஜான் தன்ராஜ்

**ஜான் தன்ராஜ்** (John Dhanraj) இவர் ஓர் இந்திய தொலைக்காட்சி தொகுப்பாளர் ஆவார். இவர் 2010 முதல் 2013 வரை பொதிகைத் தொலைக்காட்சியில் நிகழ்ச்சிகளை தொகுத்து வழங்கினார். 2014இல் கலைஞர் தொலைக்காட்சியில் சமூகப் பிரச்சினைகளை விவாதிக்கும் 'நெஞ்சு பொறுக்கிதில்லையே' என்ற நிகழ்ச்சியை தொகுத்து வழங்கினார். காரசாரத்திற்கான சிறந்த தொகுப்பாளர் விருதான எடிசன் விருதுகளை பெற்றுள்ளார்.
# ஜான் தன்ராஜ்

## ஆரம்ப கால வாழ்க்கை

இவர், இந்தியாவின் தமிழ்நாட்டில்சென்னையில் பிறந்தார். டாக்டர் அம்பேத்கர் அரசு சட்டக் கல்லூரியில் சட்டப் பட்டம் பெற்றார்.
# ஜான் தன்ராஜ்

## தொழில்

இவர், 1992 ஆம் ஆண்டில் சன் தொலைக்காட்சியின் நிகழ்ச்சியான கவிதை கேளுங்கள், என்ற உடனடி கவிதை நிகழ்ச்சியிலிருந்து தனது வாழ்க்கையைத் தொடங்கினார். பின்னர் பொதிகையில் வெளியான சமூக விழிப்புணர்வு நிகழ்ச்சியான 'காரசாரம்' (2010-2013) என்ற நிகழ்ச்சியில் தோன்றினார். இவர் கலைஞர் தொலைக்காட்சியில் ஒளிபரப்பாகும் 'நெஞ்சு பொறுக்குதில்லையே' என்ற சமூகப் பிரச்சினைகள் பற்றிய ஒரு நிகழ்ச்சியைத் தொகுத்து வழங்கி வருகிறார்.
# ஜான் தன்ராஜ்

## பாடலாசிரியர்

மனதில் ஒரு மார்கழி (தமிழ்) மற்றும் லில்லிஸ் ஆஃப் மார்ச் (மலையாளம்) படத்திற்காக இவர் பல பாடல்களை எழுதியுள்ளார்.
# அலெக்சாண்டர் பாபு

**அலெக்சாண்டர் பாபு** **அருலந்து** (*Alexander Babu*) ஓர் இந்திய மேடைச் சிரிப்புரை நகைச்சுவை கலைஞர். மேலும் இவர் ஓர் பாடகர், யோகா ஆசிரியர் மற்றும் நடிகர். இவரின் மேடை பெயரான **அலெக்சாண்டர் பாபு அல்லது அலெக்ஸ் பாபு** என்று அழைக்கப்படுகிறார்.  
2014 ஆம் ஆண்டில், அலெக்ஸாண்டர் பாபு தனது கார்ப்பரேட் நிறுவனத்தில் மென்பொருள் பொறியாளர் வேலையை விட்டுவிட்டு, நகைச்சுவை மற்றும் நாடக நிகழ்ச்சிகளில் கவனம் செலுத்தினார். இவர் தனது நகைச்சுவை நிகழ்ச்சிக்காக அமெரிக்கா, துபாய், சிங்கப்பூர், மலேசியா, ஐக்கிய இராச்சியம், குவைத் மற்றும் ஆஸ்திரேலியா ஆகிய நாடுகளில் சுற்றுப்பயணம் செய்துள்ளார். 2019 ஆம் ஆண்டில் அமேசான் பிரைமிற்காக தனது 120 நிமிட ஆங்கில-தமிழ் ஸ்டாண்ட்-அப்-மியூசிக் ஸ்பெஷலான *அலெக்ஸ் இன் வொண்டர்லேண்டை* தயாரித்தார் .
# அலெக்சாண்டர் பாபு

## தனிப்பட்ட வாழ்க்கை

அலெக்சாண்டர் பாபு ஒரு கத்தோலிக்க குடும்பத்தில் தமிழ்நாட்டின் ராமநாதபுரம் மாவட்டத்தின் அந்தவூரணி என்ற சிறிய கிராமத்தில் பிறந்து வளர்ந்தார். இவர் சென்னையில் உள்ள கிண்டி பொறியியல் கல்லூரியில் பொறியியல் பயின்றார். அமெரிக்காவில் முதுகலைப் பட்டம் பெற்றார் மற்றும் அங்கேயே மென்பொருள் பொறியாளராக பணியாற்றினார். இவர் அமெரிக்காவில் இருந்தபோது கர்நாடக பாடகராக தன்னை நிலைநிறுத்திட பயிற்சி பெற்றார்.
# அலெக்சாண்டர் பாபு

## தொழில்

அலெக்சாண்டர் பாபு தனது கார்ப்பரேட் வேலையை ஒரு மென்பொருள் பொறியாளராக விட்டுவிட்டு தனது ஸ்டாண்ட்-அப் நகைச்சுவைத் தொழிலைத் தொடங்கினார். ஸ்டாண்ட்-அப் நகைச்சுவைக்கான தனது ஆரம்ப வாழ்க்கையின் போது, இவர் தென்னிந்தியாவை மையமாகக் கொண்ட நகைச்சுவை இயக்கமான எவம் ஸ்டாண்ட்-அப் தமாஷாவில் பணியாற்றினார். ஜூலை 2017 இல், இசை, கதைசொல்லல் மற்றும் நகைசுவை நிகழ்ச்சியான *அலெக்ஸ்* *இன் வொண்டர்லேண்டில்* தனது இசை நிகழ்ச்சிகளை தொடங்கினார். இந்த நிகாழ்ச்சியால் இவருக்கு ஏராளமான பாராட்டுக்களைப் பெற்றது. இவர் *அலெக்ஸ் இன் வொண்டர்லேண்டின்* 115 நிகழ்ச்சிகளை 2019 ஆம் ஆண்டில் முடித்த பின்னர் அதை இப்போது ஒரு அமேசான் பிரைம் ஸ்பெஷலாக உள்ளது இவர் தனது நகைச்சுவை நிகழ்ச்சிகளுக்காக யூடியூபில் பிரபலமாக உள்ளார். இவரது வீடியோக்கள் இவருக்கு மில்லியன் கணக்கான பார்வைகளைப் பெற்றுள்ளன. மற்றும் ஏப்ரல் 2020 நிலவரப்படி 1 மில்லியனுக்கும் அதிகமான சந்தாதாரர்களைக் இவரது சேனல் கொண்டுள்ளது.
| 2019 | *அடாடே* |  |  |
| --- | --- | --- | --- |
| *அலெக்ஸ் இன் வொண்டர்லேண்ட்* | அவரே | தொலைக்காட்சி படம் |  |
| 2020 | *மாரா* | திருடன் | } |
# அலெக்சாண்டர் பாபு

## வலைத் தொடர்

| 2020 | *நேரம் என்னா பாஸ்* | சந்தோசம் | அமேசான் பிரைம் | } |
| --- | --- | --- | --- | --- |
# அலெக்சாண்டர் பாபு

## பாடகர்

| 2020 | *தாராள பிரபு* | "ராசா மாவன்" |
| --- | --- | --- |
# கேரளக் காட்டுயிர்கள்

கேரளத்தின் பெரும்பகுதியானது, சற்று உயரமான நிலப்பகுதியாகவும் ஈரப்பதமான பசுமைமாறா மழைக்காடுகள் கொண்டதாகவும் உள்ளது. கிழக்கில் உயரமான நிலப்பரப்பில் இலையுதிர் மற்றும் அரை- பசுமை மாறாக் காடுகளைக் கொண்டுள்ளது. இருப்பினும், இதன் நிலப்பரப்பும், குறிப்பிடத்தக்க உயர வேறுபாடுகள் கொண்ட நிலத்தின் காரணமாக இதன் பல்லுயிர் பதிவு உலகின் மிக முக்கியமான ஒன்றாகும்.
# கேரளக் காட்டுயிர்கள்

## பசுமைமாறா காடுகள்

கேரளத்தின் கணிசமான பல்லுயிர் வனப்பகுதிகள் அதன் கிழக்குத் திசையில் உள்ள பசுமைமாறா காடுகளில் உள்ளன; கரையோர கேரளம் பெரும்பாலும் வேளாண்மைக்குப் பயன்படுத்தபடுகிறது. மேலும், ஒப்பீட்டளவில் சிறிய அளவிலான காட்டுயிர்கள் உள்ள பகுதியாக உள்ளது. கேரளத்தில் 9,400 &nbsp;கி.மீ <sup>2</sup> பரப்பளவில் இயற்கையான காடுகள் உள்ளன. &nbsp;பெருந்தோட்டமற்ற காடுகள் தோராயமாக 7,500 கி.மீ <sup>2</sup> உள்ளன. வெப்பமண்டல ஈரப்பதமான பசுமைமாறா மற்றும் அரை பசுமைமாறா காடுகள் கொண்ட காட்டுப் பகுதிகள் (குறைந்த மற்றும் நடுத்தர உயரங்கள் &mdash; 3,470&nbsp;கி.மீ <sup>2</sup> ) உள்ளன. வெப்பமண்டல ஈரப்பதமான மற்றும் வறண்ட இலையுதிர் காடுகள் (நடுத்தர உயரப் பகுதிகள் &mdash; 4,100&nbsp;கி.மீ. <sup>2</sup> மற்றும் 100&nbsp;கி.மீ <sup>2</sup>, முறையே), மற்றும் மொன்டேன் துணை வெப்பமண்டல மற்றும் மிதவெப்பதண்டலக் ( சோ*லை* ) காடுகள் (மிக உயரமான பகுதி &mdash; 100&nbsp;கி.மீ. <sup>2</sup> ). இத்தகைய காடுகள் கேரளத்தின் நிலப்பரப்பில் 24% ஆகும். உலகின் இரண்டு ராம்சர் மாநாட்டுகளில் பட்டியலிடப்பட்ட நீர்த்தடங்களை கேரளம் கொண்டுள்ளது: சாஸ்தம்கோட்டை ஏரி மற்றும் வேம்பநாட்டு-நீர்த்தடங்கள் சர்வதேச முக்கியத்துவம் வாய்ந்த நீர்த்தடங்களாக குறிப்பிடப்படுகின்றன.பரந்த நீலகிரி உயிர்க்கோளக் காப்பகம் 1455.4 கி.மீ <sup>2</sup> உட்பட ஏராளமான பாதுகாக்கப்பட்ட பகுதிகளும் உள்ளன.  
'' பேரினம்) தாவரங்களின் கனிகள் பல பழந்தின்னிகளின் வாழ்கைக்கு ஆதாரமாக உள்ளன]]
# கேரளக் காட்டுயிர்கள்

## மழைக்காடுகள்

கிழக்கு கேரளத்தின் காற்று முகச்சரிவு கொண்ட மலைகளானது வெப்பமண்டல ஈரப்பத காடுகள் மற்றும் வெப்பமண்டல வறண்ட காடுகளைக் கொண்டதாக உள்ளது: பொதுவாக இவை பரந்து பரவியுள்ள மேற்குத் தொடர்ச்சி மலைகளின் சிறப்பியல்புகள் ஆகும். ஜயண்ட் சோனோகெலிங்கின் கிரவுன் ( இருசொற் பெயரீடு : டல்பெர்கியா லாடிஃபோலியா - இந்திய ரோஸ்வுட்), அஞ்சிலி (ஆர்டோகார்பஸ் ஹிர்சுட்டா), முள்ளுமுறுக்கு (எரித்ரினா)*,* *காசியா* மற்றும் பிற மரங்கள் கன்னிக் காடுகளின் பெரிய பகுதிகளின் உச்சியில் ஆதிக்கம் செலுத்துகின்றன. ஒட்டுமொத்தமாக, கேரளக் காடுகளில் 1,000 க்கும் மேற்பட்ட இனங்கள் உள்ளன. சிறிய தாவரங்களில் மூங்கில், காட்டு மிளகு*,* காட்டு ஏலக்காய், இறகுத்தண்டு பிரம்பு &mdash; ஒரு வகை பெரிய பிரம்புப் புல் ), வெட்டிவேர் புல் போன்றவை அடங்கும்*.*
# கேரளக் காட்டுயிர்கள்

## கேரள விலங்குகள்

இதையொட்டிய காடுகளில் ஆசிய யானை, வங்காளப் புலி, சிறுத்தை, நீலகிரி வரையாடு, பழுப்பு மலை அணில் போன்ற முக்கிய விலங்கினங்கள் வாழ்கின்றன. மேலும் குண்டலி மலைகளில் உள்ள அமைதிப்பள்ளத்தாக்கு தேசியப் பூங்காவில் சோலைமந்தி*,* தேன் கரடி*,* காட்டெருது போன்ற அச்சுறுத்தலுக்கு உள்ளான விலங்குகளும், இந்திய முள்ளம்பன்றி*,* புள்ளிமான்*,* கடமான்*,* சாம்பல் குரங்கு, பறக்கும் அணில், காட்டுப்பூனை*,* காட்டுப்பன்றி*,* பல்வேறு பழைய உலக குரங்கு இனங்கள், செந்நாய், ஆசிய மரநாய் போன்ற விலங்குகளும் உள்ளன*.*
( *ஓபியோபகஸ் ஹன்னா* )]]
# கேரளக் காட்டுயிர்கள்

## பிற விலங்குகள்

கேரளத்தில் மரப் பாம்பு, பச்சைப் பாம்பு, இராச நாகம், விரியன், மலைப்பாம்பு, பல்வேறு வகையான ஆமைகள், முதலைகள் போன்ற பல ஊர்வனங்கள் காணப்படுகின்றன. கேரளத்தில் சுமார் 453 வகையான பறவைகள் உள்ளன, அதாவது இலங்கை தவளைவாயன், இலை எடுக்கும் பறவை, கிழக்கத்திய விரிகுடா ஆந்தை, மலை இருவாட்சி, இந்திய சாம்பல் இருவாச்சி , மலை இருவாட்சி, மயில், கொண்டை நீர்க்காகம், காட்டு மைனா, மலை மைனா, கிழக்கத்திய பாம்புத் தாரா, கருந்தலை மாங்குயில், துடுப்பு வால் கரிச்சான், இரட்டைவால் குருவி, கரிச்சான், கொண்டைக்குருவி*,* மீன் கொத்தி , மரங்கொத்தி, காட்டுக்கோழி, பெரிய பச்சைக்கிளி, பலவகையான வாத்துகள், இடம் பெயரும் பறவைகள் போன்ற பறவைகள் காணப்படுகின்றன. கூடுதலாக, காரி ( தேளி மீன் ) போன்ற நன்னீர் மீன்களும், சூட்டச்சி ( ஆரஞ்சு குரோமைடு &mdash; *எட்ரோப்ளஸ் மாகுலட்டஸ்* ; போன்ற உவர் நீர் மீன் உயிரினங்கள் கேரள ஏரிகள் மற்றும் நீர்வழிப்பாதைகளில் உள்ளன.
மாவட்டம் எரவிகுளம் தேசிய பூங்காவில் காணப்பட்ட வரையாடு ]]